Andecha Astur súmase a la solicitú de “Fiu predilectu d’Asturies” pa tres guerrilleros antifacistes
#000000
La propuesta presentada por FAMYR énte’l “Principado”, a la que se suma Andecha Astur, cunta col sofitu d’otres 26 asociaciones y partíos políticos, y nella pidimos la concesión de l’entítulu de “Fios Predilectos d’Asturies” a los guerrilleros antifranquistes Cristino Garcia Granda, Felipe Matarranz y Juan Antonio Alcalde y la “Medaya d’Oru d’Asturies” pal caberu superviviente asturianu de los campos de concentración nazis, D. Vicente Garcia Riestra.
#000001
Andecha Astur camienta urxente la reconocencia de la llucha pola llibertá de los defensores del llexítimu Conseyu Soberanu, lo mesmo que se fixera n’otros países como Francia, Alemaña o Rusia a los lluchaores escontra’l facismu, onde son considraos héroes nacionales.
#000002
Concretamente’l reconocimientu de “Fiu predilectu” dase a persones ñacies n’Asturies destacables polos sos méritos. La campaña pol reconocimientu de los dos guerrilleros antifascistes asturianos, Cristino García Granda y Jose Antonio Alonso “Comandante Robert”entamó ya nel 2010, pero pesi a ser respaldada por más de 2.000 robles y 72 organizaciones, fue desestimada pol “Principado”, que decidió entregayla al entos xefe de la Casa Real d’España, Alberto Aza Arias. N’años anteriores foren gallardonaos l’es-secretariu de la Casa Real Sabino Fernández Campo (1991), y al Príncipe de Asturias (1986).
#000003
Andecha Astur coincide con FAMYR en denunciar que l’estáu español sigui dando a estos heroes la consideración de bandoleros y terroristes, dientro de la tradición d’etiquetar con esi apelativu a cualisquiera que lluche poles llibertaes ya escontra’l so sistema, calteniendo vixentes les sentencies condenatories franquistes.
#000004
Deja una respuesta Cancelar la respuesta
#000006
Tu dirección de correo electrónico no será publicada. Los campos obligatorios están marcados con *
#000007
Guarda mi nombre, correo electrónico y web en este navegador para la próxima vez que comente.
#000008
Andecha Astur denuncia la campaña ocalitera d’ENCE
#000009
Güei xueves respondemos a los Borbones
#000010
Propuestes escontra la precariedá pal futuro D'Asturies
#000012